text: 53-årig død af knivstik i ryggen - kæreste sigtet for manddrab
  31 maj 2017 kl. 11.39
  Den 53-årige mand, som blev fundet død onsdag morgen på sin bopæl i Jelling, er død efter et knivstik i ryggen. Hans 26-årige kæreste fremstilles i grundlovsforhør onsdag eftermiddag.
  Den 26-årige kvinde fremstilles i grundlovsforhør ved retten i Kolding onsdag klokken 15.
  Kvinden er sigtet for overtrædelse af straffelovens § 237 - det vil sige manddrab. Ifølge sigtelsen er drabet begået med et knivstik i den øverste del af ryggen, det oplyser Sydøstjyllands Politi i en pressemeddelse.
  I følge politiet vil anklagemyndigheden begære dørene lukkede under grundlovsforhøret, og Sydøstjyllands Politi kan derfor ikke oplyse yderligere om sagen.
  STRAFFELOVENS §237 – MANDDRAB kilde: Hviid Advokater
  §237. Den, som dræber en anden, straffes for manddrab med fængsel fra 5 år indtil på livstid.Hvad er manddrab efter straffelovens § 237Der dømmes kun efter straffelovens § 237, hvis det bliver tilstrækkeligt bevist, at gerningsmanden havde det fornødne forsæt til at begå drab.Strafferammen:Manddrab kan medføre en straf fra 5 års fængsel indtil livstid. En livstidsdom i Danmark medfører ikke nødvendigvis fængsel resten af den dømtes liv. Straffelovens § 41 angiver, at livstidsdømte efter 12 år har ret til at få afgjort, om de kan prøveløslades.Retspraksis:Der afsiges alene ubetingede frihedsstraffe for manddrab efter straffelovens § 237.I de fleste afgørelser er straffen mellem 6 og 14 års fængsel, men i manddrabssager beror strafudmålingen meget af de konkrete omstændigheder i sagen. Derfor er det vigtigt at have en god forsvarsadvokat, da han vil kunne fremhæve netop de omstændigheder i din sag, som kan tale for en mindre straf.
  
  
  27 åring kæreste til afdød i Jelling i grundlovsforhør https://t.co/Rb6PgDMl2o pic.twitter.com/3dcB6BhF0r
  
  